**บทสรุปผู้บริหารท้องถิ่น**

จากการพัฒนาเทศบาลตำบลชะมาย ซึ่งถือว่าประสบความสำเร็จในระดับหนึ่งเป็นไปและสอดคล้องตามแผนพัฒนาเทศบาล วิสัยทัศน์ของเทศบาล นโยบายผู้บริหาร โดยประชาชนมีส่วนร่วมและให้ความร่วมมือในงานของเทศบาลทุกกิจกรรม อีกทั้งมีรางวัลจากสถาบันต่าง ๆ เป็นเครื่องการันตรีผลการพัฒนา ประชาชนมีความพึงพอใจต่อเทศบาลตำบลชะมายในภาพรวม อยู่ในระดับมาก มีหน่วยงาน องค์กรปกครองส่วนท้องถิ่นอื่น สถาบันการศึกษาเข้ามาศึกษาดูงานอย่างต่อเนื่อง สร้างความภาคภูมิใจแก่ประชาชนและเทศบาลตำบลชะมาย แต่ทั้งนี้เพื่อให้การพัฒนาเทศบาลตำบลชะมายเกิดความยั่งยืน สร้างประโยชน์สุขแก่ประชาชนได้อย่างสูงสุด **“เทศบาลตำบลชะมายจะต้องเน้นการพัฒนาคนเพื่อสร้างทีม พัฒนาทีม
เพื่อสร้างงาน พัฒนางานเพื่อสร้างคุณภาพ พัฒนาคุณภาพเพื่อสร้างมาตรฐานและเพื่อความสุขของ
คนชะมาย**”**นำสู่ ชะมายมั่นคง อนาคตยั่งยืน**

ทั้งนี้ คณะกรรมการติดตามและประเมินผลแผนพัฒนาเทศบาลตำบลชะมายตามคำสั่งเทศบาลตำบลชะมายที่ 199/2561 เรื่องแต่งตั้งคณะกรรมการติดตามและประเมินผลแผนพัฒนาเทศบาลตำบลชะมาย ได้มีการติดตามและประเมินผลการดำเนินงานตามแผนพัฒนาเทศบาล โดยใช้เครื่องมือในการติดตามทั้งการสัมภาษณ์พูดคุยกับเจ้าหน้าที่ผู้รับผิดชอบโครงการ ผู้มีส่วนได้ส่วนเสียกับโครงการ แบบสอบถามความ
พึงพอใจของประชาชน แบบสัมภาษณ์ มีการประชุมวิเคราะห์ข้อมูลสรุปผลข้อมูล จำนวน 4 ครั้ง จึงได้มีข้อเสนอแนะ และข้อสังเกตจากติดตามและประเมินผล เพื่อนำไปสู่การพัฒนาเทศบาลตำบลชะมาย ดังนี้

**1. ผลกระทบนำไปสู่อนาคต**

1. การบริหารจัดการโครงการด้านโครงสร้างพื้นฐาน ในปีงบประมาณ พ.ศ.2562 มีโครงการทั้งหมด 37 โครงการ แต่ดำเนินการได้จำนวน 12 โครงการ คิดเป็นร้อยละ 34.43 ทำให้โครงการไม่เป็นไปตามเป้าหมาย ส่งผลกระทบต่อการพัฒนาด้านโครงสร้างพื้นฐานของประชาชน

2. ผู้บริหารต้องเร่งรัดการดำเนินงานให้เป็นไปตามแผน เนื่องจากจะส่งผลกระทบต่อตัวชี้วัด
(การประเมินประสิทธิภาพและประสิทธิผลขององค์กรปกครองส่วนท้องถิ่น LPA) ของเทศบาลตำบลชะมายได้น้อยลง

3. เทศบาลได้ระบบข้อมูลสารสนเทศมาใช้ในการวางแผนพัฒนาของเทศบาลตำบลชะมาย
ในอนาคตทั้งนี้จะต้องนำไปใช้ในการพัฒนา และขยายผลในเชิงพื้นที่ต่อไป

4. ให้มีการตรวจสอบ กำกับ ติดตามผลการดำเนินงานให้เป็นไปตามแผนดำเนินงาน (ปฏิทินการทำงาน) ให้ชัดเจน และต้องมีการประเมินผลความพึงพอใจของประชาชนในงานบริการต่างๆอย่างต่อเนื่อง เช่นการบริการการชำระภาษี การบริการของสถานีขนส่งผู้โดยสารอำเภอทุ่งสง ฯลฯ เพื่อนำไปปรับแก้ไขและพัฒนางาน

**2. ข้อสังเกต**

 1. ข้อสังเกตในเรื่องระยะเวลาในการดำเนินงานที่ล่าช้าให้เจ้าหน้าที่ผู้รับผิดชอบโครงการและผู้เกี่ยวข้อง มีความตระหนักรับผิดชอบในภาระงานที่ได้รับมอบหมายให้เป็นไปตามเป้าหมายระยะเวลา

 2. การปฏิบัติงานของเจ้าหน้าที่ควรมีความรับผิดชอบแทนกันได้ เรียนรู้ร่วมกันในงาน
อย่ารู้เพียงคนใดคนหนึ่ง

 3. ควรให้เจ้าหน้าที่แต่ละกองทำงานและประสานงานแบบบูรณนาการ(ทำงานเป็นทีม)
เพื่อพัฒนาองค์กร

 **3 ข้อเสนอแนะ**

1. การทำงานต้องเน้นการทำงานเป็นทีม การทำงานเชิงรุกและบูรณาการกับหน่วยงาน
ที่เกี่ยวข้องทั้งในระดับหน่วยงานในองค์กร ระดับพื้นที่ชุมชน ระดับอำเภอ และระดับจังหวัดโดยทุกงานจะต้องทำให้เป็นวัฒนธรรมองค์กรแสวงหาเครือข่ายร่วมในการทำงานเพื่อพัฒนาเทศบาลให้ก้าวหน้าต่อไป

 2. การมอบหมายภาระงาน ผู้รับผิดชอบงานต้องเป็นบุคคลที่มีความรู้ ความสามารถเกี่ยวกับงานนั้น หรือควรมีการพัฒนางาน พัฒนาบุคลากรให้มีความรู้ ทักษะในงานนั้นๆอย่างต่อเนื่อง และส่งเสริมการพัฒนาบุคลากรให้มีความรู้หลากหลายเพื่อพัฒนาคนนำมาพัฒนาองค์กรให้การทำงานเกิดประสิทธิภาพและประสิทธิผลยิ่งขึ้น

 3. ทุกกอง ควรมีการสร้างความรู้ความเข้าใจเกี่ยวกับโครงการ/งานในองค์กร หรือให้ทุกคนรับรู้งานร่วมกัน เพื่อส่งเสริมการมีส่วนร่วมการทำงานได้อย่างมีประสิทธิภาพ เกิดประสิทธิผล สามารถสร้างความร่วมมือในการทำงานภายในองค์กรให้ดียิ่งขึ้นได้

 4. ต้องนำข้อมูลจากส่วนต่างๆ เช่น จากคณะกรรมการประเมินผลแผนพัฒนาเทศบาลตำบลชะมาย หรือจากคณะกรรมการอื่นๆที่มาประเมินเทศบาล ที่ได้แนะนำบุคลากร ควรนำสิ่งที่แนะนำมาปรับปรุงแก้ไขงานพัฒนาอย่างต่อเนื่อง

 5. ให้ทุกกองวางแผนงาน/โครงการของแต่ละกองโดยเสนอให้ผู้บริหารทราบล่วงหน้าเป็นประจำทุกเดือน

**\*\*\*ใส่คำสั่งแต่งตั้งกรรมการติดตามด้วยใส่เลขหน้าที่ 3\*\*\***